title: A Tanács (EU) 2018/1838 határozata (2018. november 19.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás által létrehozott, kereskedelmi formációban ülésező Társulási Bizottságban az Európai Unió nevében képviselendő álláspontról

text:
                  23.11.2018

                  HU

                  Az Európai Unió Hivatalos Lapja

                  L 298/11

         A TANÁCS (EU) 2018/1838 HATÁROZATA
         (2018. november 19.)
         az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás által létrehozott, kereskedelmi formációban ülésező Társulási Bizottságban az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:

                     (1)

                     az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (1) (a továbbiakban: a megállapodás) 323. cikkének (1) bekezdésével összhangban kereskedelmi formációban ülésező Társulási Bizottság (a továbbiakban: a Kereskedelmi Bizottság) feladata, hogy a megállapodás hatálybalépésétől számított legkésőbb hat hónapon belül összeállítson egy névjegyzékét azon személyekből, akik hajlandóak és képesek választottbíróként eljárni a vitarendezési eljárásokban.

                     (2)

                     A megállapodás 323. cikkének (1) bekezdésével összhangban az Unió és Ukrajna javaslatot tett azon saját jelöltjeikre, akik hajlandóak és képesek választottbíróként eljárni, és megállapodtak öt olyan egyén tekintetében, amelyek nem állampolgárai egyik Félnek sem, akiknek elnöki tisztséget kell betölteniük a választottbírói testületben.

                     (3)

                     Ukrajna csak négy személyt javasolt. Az ötödik ukrán jelöltre Ukrajnának a lehető leghamarabb javaslatot kell tennie.

                     (4)

                     A megállapodás megfelelő működésének biztosítása érdekében célszerű mielőbb összeállítani azon 14 személyből álló jegyzéket, akik hajlandók és képesek választottbíróként eljárni a vitarendezési eljárásban.

                     (5)

                     A Kereskedelmi Bizottság határozatát elfogadása után közzé kell tenni,

               ELFOGADTA EZT A HATÁROZATOT:

            1. cikk
            Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás által létrehozott, kereskedelmi formációban ülésező Társulási Bizottságban az Unió nevében – a megállapodás 323. cikkének (1) bekezdése szerint választottbíróként eljárni hajlandó és képes személyek jegyzékének elfogadásával kapcsolatosan – képviselendő álláspont az említett Bizottság e határozathoz csatolt határozattervezetén alapul.

            2. cikk
            Ez a határozat elfogadása napján lép hatályba.

            3. cikk
            A Kereskedelmi Bizottság határozatát az Európai Unió Hivatalos Lapjában közzé kell tenni.

            Kelt Brüsszelben, 2018. november 19-én.

                  a Tanács részéről

                  az elnök

               E. KÖSTINGER

            (1)  HL L 161., 2014.5.29. 3. o.

            TERVEZET
            AZ EU–UKRAJNA TÁRSULÁSI BIZOTTSÁG KERESKEDELMI FORMÁCIÓJÁNAK …/2018 HATÁROZATA
            (…)
            az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás 323. cikkének (1) bekezdésében említett választottbírói névjegyzék összeállításáról
            A KERESKEDELMI FORMÁCIÓBAN ÜLÉSEZŐ TÁRSULÁSI BIZOTTSÁG,
            tekintettel az egyrészről az Európai Unió, az Európai Atomenergia-közösség és tagállamaik, másrészről (1) Ukrajna közötti, 2014. június 27-én Brüsszelben aláírt társulási megállapodásra (a továbbiakban: a megállapodás) és különösen annak 323. cikkének (1) és 465. cikkének (3) bekezdésére,
            mivel:

                        (1)

                        A megállapodás 323. cikkének (1) bekezdésével összhangban a kereskedelmi formációban ülésező társulási bizottság (a továbbiakban: a Kereskedelmi Bizottság) a megállapodás hatálybalépésétől számított legkésőbb hat hónapon belül összeállítja azon személyek jegyzékét, akik hajlandók és képesek választottbíróként eljárni.

                        (2)

                        Az Unió öt választottbíró-jelöltet javasolt. Ukrajna négy olyan személyt javasolt, akik hajlandóak és képesek választottbíróként eljárni. Az Unió és Ukrajna öt harmadik országbeli állampolgárt választott ki közösen, akik a választottbírói testület elnöki tisztségét tölthetik be.

                        (3)

                        A további késedelmek elkerülése érdekében a választottbíróként eljárni hajlandó és képes személyek jegyzékének létrehozásában, és ezáltal a megállapodás, különösen annak IV. címe 14. fejezetének megfelelő működésének biztosítása érdekében, a Kereskedelmi Bizottság a benyújtott javaslatok alapján jóváhagyja a említett jegyzéket.

                        (4)

                        Ukrajna a lehető leghamarabb javaslatot tesz a Kereskedelmi Bizottság ötödik jelöltjére,

                  ELFOGADTA EZT A HATÁROZATOT:

               1. cikk

                  (1)   Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás 323. cikkének (1) bekezdése alkalmazásában a választottbíróként tevékenykedő személyek névjegyzékét e határozat melléklete tartalmazza.

                  (2)   Ukrajna a lehető leghamarabb javaslatot tesz a Kereskedelmi Bizottság ötödik jelöltjére, aki hajlandó és képes választottbíróként eljárni.

               2. cikk
               Ez a határozat elfogadása napján lép hatályba.

               Kelt …,

                     a kereskedelmi formációban ülésező Társulási Bizottság részéről

                     az elnök

                     a titkárok

                     Ukrajna részréről

                     az EU részéről

               (1)  HL L 161., 2014.5.29., 3. o.

               MELLÉKLET
               A VÁLASZTOTTBÍRÁK NÉVJEGYZÉKE A MEGÁLLAPODÁS 323. CIKKE (1) BEKEZDÉSÉBEN EMLÍTETT VÁLASZTOTTBÍRÁK NÉVJEGYZÉKE

                           Az Unió által javasolt választottbírák

                                       1.

                                       Claus–Dieter EHLERMANN

                                       2.

                                       Giorgio SACERDOTI

                                       3.

                                       Jacques BOURGEOIS

                                       4.

                                       Pieter Jan KUIJPER

                                       5.

                                       Ramon TORRENT

                           Ukrajna által javasolt választottbírák:

                                       1.

                                       Serhiy HRYSHKO

                                       2.

                                       Taras KACHKA

                                       3.

                                       Victor MURAVYOV

                                       4.

                                       Yuriy RUDYUK

                           A Felek által kiválasztott elnökök:

                                       1.

                                       William DAVEY (Amerikai Egyesült Államok)

                                       2.

                                       Helge SELAND (Norvégia)

                                       3.

                                       Maryse ROBERT (Kanada)

                                       4.

                                       Christian HÄBERLI (Svájc)

                                       5.

                                       Merit JANOW (Amerikai Egyesült Államok)